text: Empanades vegetals - Retalls de Cuina
  InicireptesEmpanades vegetals
  Anna Pigarda • 10 de juny de 2014
  Tornem aquest mes amb la recepta del repte de Laura Real, en la seva versió salada. Aquesta vegada la recepta escollida per Yolanda ha estat originalment "Cuadrados de Carne". Pel que he pogut descobrir, es tracta d'unes empanades o panades argentines que són de mida petita, una mica més grans que les crestes que fem aquí. El farciment varia segons la zona del país, però el seu ingredient principal sòl ser la carn bovina, com a la recepte proposada al repte. No obstant, ja fa temps que intento reduir la meva ingesta de carn, sobretot vermella, i he decidit farcir-les d'unes hortalisses boníssimes que vaig comprar dissabte a un mercat de pagès que s'instal·la cada dissabte a la Colònia Güell, a Sant Coloma de Cervelló.
  He buscat sobre la massa que es fa servir en aquesta recepta i és una massa o pasta "quebrada". El més important a l'hora de la seva elaboració és que la mantega ha d'estar freda, que no hem de treballar molt la massa i que hem de posar aigua només la justa per que les engrunes -que es facin al barrejar la farina i mantega- lliguin i la massa faci una bola.
  Una vegada clar això, anem pels ingredients:
  12 grams de l'impulsor químic
  150 grams de mantega freda tallada en trossos
  150 grams d'aigua freda
  Pel farcit d'hortalisses, he fet servir ceba, pebrot vermell, pebrot verd, carbassó, albergínia, tomàquet triturat, sal, sucre i herbes de Provença. Les quantitats? Al gust de cadascú, o segons el que tingueu al frigorífic. També podeu afegir una mica de tonyina, o posar qualsevol altre farciment.
  Barregeu en un bol la farina, l'impulsor químic i el llevat, prèviament tamisats. Afegiu la mantega freda tallada en daus i mescleu fins a aconseguir una textura sorrenca. Afegiu els rovells dels ous, i mescleu bé. Per últim afegiu poc a poc l'aigua freda. Potser no la necessiteu tota. L'important és que la massa es vagi separant de les parets del bol, i que faci una bola. Aleshores la traieu de bol i la poseu sobre el marbre i la treballeu amb un corró, estirant-la varies vegades i plegant-la sobres si mateixa. Després la torneu a plegar, l'emboliqueu en un drap humit i la deixeu al frigorífic una hora.
  Mentrestant podeu fer el farcit. En el meu cas, he cuinat a la paella totes les verdures. Sobretot tingueu en compte que el farcit ha d'estar ben fred quan el poseu a la massa.
  Poseu el forn a 180º.
  Torneu a estirar la massa i amb el motllo que tingueu a casa disponible -jo he fet servir uns metàl·lics per fer galetes- aneu tallant els quadrats, posant a sobre el farcit, i tancant-los posant una mica d'aigua als volants, i prement amb les punxes d'una forquilla. No us oblideu de punxar la part de sobre perquè surti el vapor. Vigileu també el gruix de la massa. Tingueu en compte de que es tracta d'una massa amb una textura no massa lleugera, de manera que si la feu gruixuda no es notarà gaire el gust del farcit. I respecte al farcit, penseu que heu de poder tancar l'empanada sense que aquest sobresurti, o es cremarà quan el poseu al forn. Per últim, pinteu les empanades amb ou i poseu-les al forn 30 minuts.